17/08/2011 | Administración LocalMunicipal
Santiago de Compostela
Secretaría Xeral
Acordo de delegación de competencias da Xunta de Goberno Local (sesións de datas 15.7 e 26.7.2011)

Con data 15 de xullo de 2011 (corrección de erros na sesión de data 26.7.2011), a Xunta de Goberno Local, na sesión extraordinaria que tivo lugar, adoptou o seguinte acordo: “1.- Proposta da alcaldía relativa á delegación de competencias da Xunta de Goberno Local. A Xunta de Goberno Local acorda aprobar a proposta da alcaldía de data 13 de xullo de 2011 relativa á delegación de competencias que é do seguinte teor literal: “De acordo co artigo 127.2 da Lei 7/85 de 2 de abril, Reguladora das Bases de Réxime Local, proponse que pola Xunta de Goberno Local se delegue: 1.- A competencia de autorizar e dispoñer gastos, no marco das Bases de Execución do Orzamento, corresponderán ao/á Concelleiro/a Delegado/a Shuyi Stanford Mocanasu, previa proposta vinculante dos seguintes concelleiros nas materias propias da súa delegación, quedando sen efecto a autorización e disposición de gastos vixente ata o momento que se establecía en 12.000 euros (BOP nº 169 de 23 de xullo de 2007): Dna. Paula Prado del Río, delegada de Familia, Benestar Social, Muller e Emprego. Dna. Reyes Leis Rodríguez, delegada de Economía, Comercio, Turismo e Mercados. Don Ángel Benito Currás Fernández, delegado de Cultura, Educación e Normalización Lingüística. Dna. Cecilia Sierra Rey, delegada de Facenda, Orzamentos e Contratación. Dna. María de los Ojos Grandes Pardo Valdés, delegada de Urbanismo, Vivenda, Rehabilitación e Cidade Histórica. Dna. María Amelia González Brandariz, delegada de Réxime Interior, Persoal, Informática, Consumo e Atención ao Cidadán. D. José Albino Vázquez Aldrey, delegado de Mobilidade, Seguridade Cidadá, Tráfico, Servizo de Grúa e ORA D José Luis García Bello, delegado de Medio Rural, Servizo de Alumeado Público e Servizo de Abastecemento e Saneamento. D. Juan José de la Fuente Fuentes, delegado de Barrios, Servizo de Recollida de Lixo e Limpeza Viaria e Brigada de Vías e Obras. Dna María Castelao Torres, delegada de Medio Ambiente, Obras e Infraestruturas, Sanidade e Parques e Xardíns. D. Francisco Javier Noya Iglesias, delegado de Relacións Institucionais, Participación Cidadá e Centros Socioculturais. D. Adrián Varela Sarandeses, delegado de Xuventude e Deportes.2.- Proponse igualmente delegar a competencia sinalada no artigo 127.1. e) da Lei 7/85, de 2 de abril, Reguladora das Bases de Réxime Local, na concelleira delegada de Urbanismo, Vivenda, Rehabilitación e Cidade histórica, dona María de los Ojos Grandes Pardo Valdés, coa excepción do outorgamento das licenzas de obras maiores.3.- Delegar a competencia sinalada na Disposición Adicional segunda 3 da Lei 30/07, de Contratos do Sector Público, no que respecta a concesións e autorizacións para o aproveitamento especial dos bens de dominio público así como o seu uso privativo cando a ocupación se efectúe únicamente con instalacións desmontables ou bens mobles e cunha duración ou uso non superior a un ano, nos concelleiros delegados de Urbanismo, Vivenda, Rehabilitación e Cidade histórica, e de Mobilidade, Seguridade Cidadá, Tráfico, Servizo de Grúa e ORA, nas materias correspondentes as súas respectivas áreas de actividade e responsabilidade.4.- Delegar na concelleira delegada de Facenda, Orzamentos e Contratación, a competencia sinalada na letra g) do artigo 127.1 da Lei 7/85, de 2 de abril, Reguladora das Bases de Réxime Local, no relativo ao desenvolvemento da xestión económica, incluíndose entre outras as que se indican de seguido: - O recoñecemento dos dereitos xenerados no desenvolvemento da xestión económica. - A xestión dos ingresos municipais que inclúe: a) Aprobación de liquidacións e recibos, tanto de ingresos públicos como de dereito privado. b) A súa anulación. c) A resolución dos recursos que se presenten contra os mesmos. d) A concesión de aprazamentos e fraccionamentos. e) A resolución das peticións de suspensión dos procedementos de cobro. f) A aprobación das devolucións de ingresos indebidos. g) Os restantes actos en materia de xestión, liquidación, inspección e recadación municipal que non sexan competencia doutros órganos. - A cancelación de Avais e Fianzas 5.- Delegar na concelleira delegada de Réxime Interior, Persoal, Informática, Consumo e Atención ao Cidadán, as competencias relativas á xestión de persoal que se conteñen nas letras g) e h) do artigo 127.1 da Lei 7/85, de 2 de abril, Reguladora das Bases de Réxime Local, excepto: - A aprobación das bases das probas para a selección do persoal e para os concursos de provisión de postos de traballo. - A aprobación da realización de horas extraordinarias estructurais e as gratificacións por servizos extraordinarios efectuados fóra da xornada de traballo. - O nomeamento de persoal funcionario de carreira e contratado laboral baixo a modalidade de contrato de duración indefinida e o seu réxime disciplinario con ocasión da comisión de faltas graves ou moi graves, sen prexuízo do disposto no artigo 99 da Lei reguladora das bases do réxime local con respecto aos funcionarios con habilitación de carácter estatal e das atribucións que respecto destes funcionarios lle estean conferidas á Alcaldía. - A distribución individualizada do complemento de productividade. - A decisión sobre a procedencia de contratación de carácter temporal en calesqueira das súas modalidades salvo a competencia sobre a contratación laboral temporal na súa modalidade de interinidade, modalidade que se utiliza para substituir a un traballador con dereito á reserva dun posto de traballo, que si é obxecto desta delegación. Delégase así mesmo na concelleira citada o nomeamento de persoal funcionario interino por substitución transitoria dos funcionarios titulares, modalidade recollida no artigo 10.1. b) do Estatuto Básico do Empregado Público (Lei 7/2007, de 12 de abril). 6.- De acordo co artigo 127.1. l) delégase na concelleira delegada de Urbanismo, Vivenda, Rehabilitación e Cidade Histórica a competencia sancionadora en materia de infraccións da normativa de protección contra o ruido e as relativas ás infraccións tipificadas pola Lei 7/97, de 11 de agosto, de protección contra a contaminación acústica de Galicia, pola Lei estatal contra o ruido 37/2003, de 17 de novembro, e pola Ordenanza xeral municipal, reguladora da emisión e recepción de ruidos, vibracións e condicións dos locais ou normativa que a substitúa.7.- Delegar na concelleira delegada de Contratación, dona Cecilia Sierra Rey, o requirimento ao licitador que teña presentada a oferta económica máis vantaxosa (ou ao licitador seguinte no caso de incumprimento do requirimento sinalado), para que dentro do prazo de dez días hábiles (ou no prazo que poida establecerse, no seu caso, pola Comunidade Autónoma de Galicia), presente a documentación á que se fai referencia no artigo 135.2 da Lei 30/2007, do 30 de outubro de Contratos do Sector Público.8.- Delegar no concelleiro delegado de Mobilidade, Seguridade Cidadá, Tráfico, Servizo de Grúa e ORA, don José Albino Vázquez Aldrey, a concesión de licenzas e autorizacións relativas a transporte público, dentro da xestión ordinaria do departamento, no seu ámbito de competencia. A delegación de competencias comprenderá as facultades de resolver os recursos de reposición contra os actos dictados polo órgano delegado. Nas notificacións das resolucións que dicten os respectivos concelleiros delegados, farase constar esta circunstancia, de conformidade co que dispón o artigo 13.4 da Lei 30/92 de réxime xurídico das administracións públicas e do procedemento administrativo común (LRXAP e PAC).” O presente acordo surtirá efectos dende a data da súa adopción, debendo darse conta ao Pleno na primeira sesión que teña lugar, notificarse aos interesados e publicarse no Boletín Oficial da Provincia.” Santiago de Compostela, 2 de agosto de 2011 O ALCALDE, ASDO/GERARDO CONDE ROA